OzLabs/hebrew-wiki-articles huggingface dataset:
הימורים מקוונים

הימורים מקוונים או הימורים באינטרנט הם סוגים שונים של הימורים הנערכים באינטרנט. בהגדרה נכללים פוקר וירטואלי, בתי קזינו והימורי ספורט. מיזם ההימורים המקוונים הראשון שנפתח לקהל הרחב היה פרויקט רכישת כרטיסים להגרלת הלוטו הבינלאומית של ליכטנשטיין באוקטובר 1994. כיום השוק מגלגל כ-40 מיליארד דולר ברחבי העולם מדי שנה, לפי הערכות שונות.

מדינות רבות מגבילות או אוסרות הימורים מקוונים. עם זאת, הדבר חוקי בחלק ממדינות ארצות הברית, במספר מחוזות בקנדה, ברוב מדינות האיחוד האירופי ובמספר מדינות בקריביים.

בשווקים חוקיים רבים ספקי שירותי הימורים מקוונים נדרשים על פי חוק להיות בעלי רישיון מסוג כלשהו על-מנת לספק שירותים או לפרסם לתושבים שם. לדוגמה, ועדת ההימורים של בריטניה או המועצה לבקרת המשחקים של פנסילבניה בארצות הברית.

בתי קזינו מקוונים וחברות הימורים רבות ברחבי העולם בוחרים להתבסס במקלטי מס בקרבת מקום השווקים העיקריים שלהם. יעדים אלו כוללים את גיברלטר, מלטה ואלדרני באירופה, ובאסיה, האזור המנהלי המיוחד של מקאו נחשב במשך זמן רב למקלט מס וכבסיס ידוע למפעילי הימורים באזור. עם זאת, בשנת 2018 האיחוד האירופי הסיר את מקאו מרשימת מקלטי המס הרשומים ברשימה השחורה.

== היסטוריה ==
בשנת 1994, אנטיגואה וברבודה העבירו את חוק הסחר והעיבוד החופשי, המאפשר להעניק רישיונות לארגונים המבקשים לפתוח בתי קזינו מקוונים. בטרם פותחו בתי קזינו מקוונים, תוכנת ההימורים הפונקציונלית המלאה הראשונה פותחה על ידי Microgaming, חברת תוכנה מהאי מאן. היא אובטחה באמצעות תוכנה שפותחה על ידי CryptoLogic, חברת תוכנת אבטחה מקוונת. עסקאות בטוחות הפכו לקיימות; זה הוביל לבתי הקזינו המקוונים הראשונים ב-1994.

בשנת 1996 הוקמה ועדת המשחקים של Kahnawake, שהסדירה את פעילות ההימורים המקוונים מטריטוריית מוהוק של Kahnawake והנפיקה רישיונות משחקים לרבים מבתי הקזינו וחדרי הפוקר המקוונים בעולם. זהו ניסיון לשמור על פעילותם של ארגוני הימורים מקוונים מורשים הוגנת ושקופה.

בסוף שנות ה-90, הימורים מקוונים צברו פופולריות; ב-1996 היו רק 15 אתרי הימורים, אבל המספר גדל ל-200 אתרי אינטרנט בשנה שלאחר מכן. דו"ח שפרסם Frost & Sullivan חשף כי ההכנסות מהימורים מקוונים עלו על 830 מיליון דולר ב-1998 בלבד. באותה שנה הוצגו חדרי הפוקר המקוונים הראשונים. זמן קצר לאחר מכן, בשנת 1999, הוצג חוק איסור הימורים באינטרנט כהצעת חוק בסנאט האמריקאי; משמעות הדבר הייתה שחברה אינה רשאית להציע כל מוצר הימורים מקוון לאף אזרח אמריקאי. אבל זה לא עבר. הימורים מקוונים מרובי משתתפים הוצגו גם ב-1999.

בשנת 2000, הממשלה הפדרלית הראשונה של אוסטרליה העבירה את חוק מורטוריום ההימורים האינטראקטיביים, מה שהפך לבלתי חוקי כל קזינו מקוון שאינו מורשה ופעל לפני מאי 2000 לפעול. המשמעות היא שלאסטר'ס אונליין הפך לקזינו המקוון היחיד שיכול לפעול באופן חוקי באוסטרליה; עם זאת, הם לא יכולים לקחת הימורים מאזרחים אוסטרלים.

עד שנת 2001, המספר המשוער של אנשים שהשתתפו בהימורים מקוונים עלה ל-8 מיליון, והצמיחה נמשכה, למרות האתגרים המשפטיים המתמשכים הנוגעים להימורים מקוונים.

בשנת 2008, H2 Gambling Capital העריך את הכנסות מהימורים מקוונים ברחבי העולם ב-21 מיליארד דולר.

ב-2016, האתר Statista חזה ששוק ההימורים המקוונים יגיע ל-45.86 מיליארד דולר, ויגדל ל-56.05 מיליארד דולר עד 2018.

== קישורים חיצוניים ==
* 

קטגוריה:הימורים
קטגוריה:אינטרנט
שרקד

שרקד (בהונגרית: Sarkad) היא עיר בנפת שרקד שבמחוז בקש בדרום מזרח הונגריה. עד לשואה הייתה בה קהילה יהודית ובמקום עדיין קיים בית קברות יהודי.

כמו יישובים רבים באירופה גם בשרקד מספר התושבים נמצא בירידה. כך, בשנת 1990 חיו בכפר 10,958 תושבים ובשנת 2021 רק 9,407 תושבים.

שרקד הפכה לעיר רשמית ב-1 במרץ 1989.

== יהודי שרקד ==
יהודים הגיעו לשרקד במחצית הראשונה של המאה ה-19 בהזמנתו של בעל אחוזה שביקש לעודד את המסחר והמלאכה במקום. היהודים עסקו בשיווק מוצרים חקלאיים, במלאכה ורבים מהם עבדו בבית החרושת לסוכר במקום.

הקהילה התארגנה באופן רשמי בשנת 1840, במסגרת זו הוקמו בית כנסת, "תלמוד תורה" ובית ספר. בשנת 1862 נחנך בית כנסת גדול ומפואר. בזמן הקרע ביהדות הונגריה בקונגרס יהודי הונגריה, הצטרפה הקהילה לזרם הקהילות האורתודוקסיות. בשנת 1885 סופחו אליה יהודים מכמה יישובים קטנים בסביבה.

במאי 1944, לאחר כניסת הצבא הגרמני להונגריה, השתלטו על העיירה חברי תנועת "צלב החץ" הפאשיסטית והסיתו נגד היהודים. באותו חודש נכלאו יהודי שרקד בגטו וב-10 ביוני 1944 שולחו למחנה ההשמדה אושוויץ.

לאחר המלחמה חזרו כמה ניצולים מאושוויץ וכמה עשרות יהודים שבו מהמחנות לעבודות כפייה וחיי הקהילה חודשו. למרות הפגנות אלימות נגד היהודים, שנערכו בעיירה בשנת 1946, נשארו רוב היהודים במקום. בשנת 1948 הקימו אנדרטה לזכר 159 יהודי שרקד שניספו בשואה.

בדף הקהילה של שרקד נכתב כי בשנת 1944 יש בקהילה 134 חברים ורב הקהילה הוא הרב מנו גרוס.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|20
|
|-
|1880
|211
|7,601
|-
|1910
|173
|
|-
|1920
|197
|
|-
|1930
|245
|
|-
|1941
|177
|12,633
|-
|}

== ילידי המקום ==

* דיולה פייר (במקור עד 1898 וייס, 1868 – 1936) היה יהודי-הונגרי רופא עיניים, רופא ראשי ומנהל מחלקה בבית חולים.

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA523#v=onepage&q&f=false שרקד בפנקס הקהילות הונגריה]

==קישורים חיצוניים==

* 
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
עדן ביזמן

עדן ביזמן (נולד ב-1 במאי 1986) הוא איש ציבור ישראלי שכיהן כראש הסגל של ראש ממשלת ישראל נפתלי בנט.

==ביוגרפיה==
ביזמן גדל ברמת גן ולמד בתיכון אמי"ית גוש דן ולאחר מכן במכינה הקדם צבאית עצם ביישוב עצמונה. את שירותו הצבאי עשה כקצין ביחידת דובדבן ולאחר מכן היה לוחם בימ"מ. הוא בעל תואר ראשון במשפטים ותואר שני במנהל עסקים מאוניברסיטת בר-אילן.

בשנת 2014 עשה שנת התמחות במחלקת הבג"צים בפרקליטות המדינה.

בתחילת שנת 2015 היה יועצו של חבר הכנסת ינון מגל ולאחר מכן שימש כמנכ"ל היישוב אבני חפץ. הוא שימש כיועץ מקצועי לנפתלי בנט, בעת שזה היה שר החינוך. בין הפרויקטים שהוביל היו את הקמת הפקולטה לרפואה באוניברסיטת אריאל והפיכת המרכז הבינתחומי הרצליה לאוניברסיטת רייכמן.<ref></ref>

משנת 2019 שימש כראש מטה מבקר המדינה ולאחר מכן קודם למשנה למנכ"ל משרד מבקר המדינה. ביזמן מרצה בפקולטה למשפטים באוניברסיטת רייכמן ובמכללה למינהל.<ref>[https://www.runi.ac.il/media/hm3ec2ze/ba-registration-brochure.pdf חוברת מידע למועמדים לתואר ראשון] של אונ' רייכמן</ref>

עם כניסתו של בנט למשרד ראש הממשלה מינה את ביזמן למשנה למנכ"ל משרד ראש הממשלה וממלא מקום מנכל משרד ההתיישבות. במאי 2022 הודיע בנט שמינה את ביזמן לראש הסגל בלשכתו, במקומו של טל גן צבי. עם חילופי ראשי הממשלה בין בנט ללפיד המשיך ביזמן ללוות את בנט כמנכ"ל משרד ראש הממשלה החליפי עד לסיום ימיה של הממשלה.

==חיים אישיים==
ביזמן נשוי ואב לחמישה.
תושב מושב איתן.

בשנת 2020 תרם ביזמן כליה דרך עמותת "מתנת חיים"<ref></ref>.

==קישורים חיצוניים==
* 
==הערות שוליים==

קטגוריה:ראשי הסגל בלשכת ראש הממשלה
קטגוריה:יועצים פוליטיים ישראלים
קטגוריה:לוחמי יחידת דובדבן
קטגוריה:לוחמי הימ"מ
קטגוריה:בוגרי אמי"ת גוש דן
קטגוריה:בוגרי מכינה קדם-צבאית עצם
קטגוריה:בוגרי אוניברסיטת בר-אילן: משפטים
קטגוריה:ישראלים שנולדו ב-1986
אלכסנדרו בויצ'וק

אלכסנדרו בויצ'וק (ברומנית: Alexandru Boiciuc; נולד ב-12 באוגוסט 1997 בקישינב שבמולדובה) הוא כדורגלן מולדובני המשחק בעמדת החלוץ בקבוצת אוניברסיטת קלוז' מהליגה הרומנית השנייה ובנבחרת מולדובה.

== קריירת מועדונים ==
בויצ'ור שיחק בפוליטכניקה יאשי, בפורסטה סוצ'אבה, במילסאמי אורחיי, בטרגו מורש, בוויילה בולקלוב, בשריף טירספול, בספינטול גאורגה, בקרפטי לבוב, ובאקדמיקה קלינצ'ן.

ב-25 בפברואר 2021 חתם בטוריס קלצ'ו מהסרייה ג'.

ב-5 באוגוסט 2021 חתם באוניברסיטת קלוז' מהליגה הרומנית השנייה.

== קריירה בינלאומית ==
ב-26 בפברואר 2018 ערך בויצ'וק את הופעת הבכורה שלו בנבחרת מולדובה, בהפסד 3-0 לנבחרת ערב הסעודית.

== תארים ==
;שריף טירספול
* אליפות מולדובה (1): 2018

;ויילה בולקלוב
* אליפות דנמרק (1): 2017/2018

== קישורים חיצוניים ==

== הערות שוליים ==

קטגוריה:כדורגלנים מולדובנים
קטגוריה:חלוצי כדורגל מולדובנים
קטגוריה:קישינב: כדורגלנים
קטגוריה:כדורגלני פוליטכניקה יאשי
קטגוריה:כדורגלני מילסאמי אורחיי
קטגוריה:כדורגלני טרגו מורש
קטגוריה:כדורגלני ויילה בולקלוב
קטגוריה:כדורגלני שריף טירספול
קטגוריה:כדורגלני קרפטי לבוב
קטגוריה:כדורגלני אקדמיקה קליניקן
קטגוריה:כדורגלני אוניברסיטת קלוז'
קטגוריה:כדורגלני נבחרת מולדובה
קטגוריה:ספורטאים מולדובנים ברומניה
קטגוריה:ספורטאים זרים בדנמרק
קטגוריה:ספורטאים מולדובנים באוקראינה
קטגוריה:ספורטאים זרים באיטליה
קטגוריה:מולדובנים שנולדו ב-1997
נדב נוימן

נדב נוימן (נולד ב-5 בינואר 1988) הוא משורר, מסאי ועיתונאי ישראלי.

== ביוגרפיה ==
נוימן נולד ברחובות. הוא עבר לתל אביב בשנת 2011 ובה החלה הקריירה הספרותית והעיתונאית שלו. בעל תואר שני בהיסטוריה ופילוסופיה של המדעים והרעיונות מאוניברסיטת תל אביב<ref></ref>. היה מועמד לנסיעה למאדים מטעם חברת Mars-1. נשוי למפתחת ומעצבת ה-XR שי סגל.

== שירה ==
נוימן מפרסם שירה מאז שנת 2011 בכתבי עת ועיתונים שונים, בהם הארץ, ידיעות אחרונות, הו!, הליקון, עירובין ומעין. הוא חבר מערכת הבה להבא<ref></ref> ומפרסם בכתב העת באופן קבוע. בנוסף, הוא לוקח חלק באופן קבוע באירועי שירה ותרבות כמשתתף<ref></ref>, מרצה<ref></ref> ומנחה.

בשנת 2012 הקים, לצד אלון בר, עמרי בר-אדם ושירי בין, את כתב העת מרחב<ref></ref>.

בשנת 2015 ראה אור ספרו הראשון, נעמן, בעריכת ערן צלגוב (הוצאת רעב). בביקורת שהתפרסמה על הספר בעיתון 77 הושוו שיריו של נוימן לאלה של רנה שני ויאיר הורביץ<ref></ref>.

בשנת 2016 השתתף נוימן בפרויקט המצולם ״כאן שיר״ של כאן - תאגיד השידור הישראלי, עם שירו ״אנושיות״<ref></ref>.

בשנת 2019 ראה אור ספר שיריו השני, ”אין מקום שלא מלא“, בעריכת עודד כרמלי ובהוצאת הבה לאור. בביקורת שהתפרסמה על הספר בעיתון הארץ כתב יותם ראובני כי מדובר ב״מסע פואטי והגותי מרתק״.

ב-2022 הופיעו לראשונה בעברית תרגומים פרי עטו למשורר האמריקאי קנת׳ רקסרות׳ באסופה ״דור הביט - אנתולוגיה לשירה״<ref></ref> ובמוסף "ספרות ותרבות" בידיעות אחרונות<ref></ref>.

== עיתונות ==
מאז שנת 2011, נוימן כותב בכלי תקשורת שונים מאמרים, טורי דעה ומסות בנושאי תרבות, רוחניות, טכנולוגיה, פילוסופיה וטבע. הוא שימש, בין היתר, כעורך בגלובס ובחדשות 2, כמשנה לעורך הראשי של Time Out תל אביב<ref></ref> וכעורך הראשי של תחנת הרדיו כאן תרבות בתאגיד השידור הישראלי. ייסד את הסכת הפילוסופיה גבוהה גבוהה<ref></ref>, והיה העורך והמגיש שלו בעונתו הראשונה.

נוימן מרבה לעסוק בכתיבתו בפסיכדליה<ref></ref><ref></ref><ref></ref> ובמצבי תודעה אלטרנטיביים, והיה אחד הדוברים בכנס הפסיכדליה הבין־לאומי הראשון בישראל<ref></ref>.

== ספריו ==
* נעמן, רעב, 2015
* אין מקום שלא מלא, הבה לאור, 2019

== קישורים חיצוניים ==

* [https://www.nadavn.com/ בדבר הדברים - הבלוג של נדב נוימן]
* [https://www.haaretz.co.il/ty-WRITER/0000017f-da28-dea8-a77f-de6a14e40000 כתבות של נדב נוימן], הארץ
* 
* [https://timeout.co.il/writers/נדב-נוימן/ כתבות של נדב נוימן], Time Out תל אביב
* [https://todaaraba.com/2021/05/01/36-נדב-נוימן-טריפים-קולקטיביים/ ריאיון עם נדב נוימן על כתות פסיכדליות] בהסכת [https://todaaraba.com/ תודעה רבה]
* [https://omny.fm/shows/under-cover/60337e45-daeb-4cdf-98c0-ab0900c7a840 ריאיון עם נדב נוימן על ספרו אין מקום שלא מלא] בתוכנית מה שכרוך, כאן תרבות
* [https://www.youtube.com/watch?v=gfkx1vlrwnQ נדב נוימן בתוכנית סוכן תרבות עם קובי מידן], כאן 11
* 

== הערות שוליים ==

2022 05
קטגוריה:משוררים ישראלים
קטגוריה:עיתונאים ישראלים
קטגוריה:בוגרי אוניברסיטת תל אביב
קטגוריה:תל אביב-יפו: אישים
קטגוריה:מסאים ישראלים
קטגוריה:עורכים ישראלים
קטגוריה:סגל Time Out תל אביב
קטגוריה:סגל גלובס
קטגוריה:ישראלים שנולדו ב-1988
שלומצי כותבת יומן

"שלומצי כותבת יומן" הוא ספר לבני נוער מאת הסופרת דקלה קידר. הספר התחיל כסיפור בהמשכים שהתפרסם באינטרנט בפורום תפוז<ref name=":1"></ref><ref name=":2"></ref> ויצא לאור בשנת 2008, בהוצאת ידיעות ספרים.

"שלומצי כותבת יומן" מספר על חייה של שלומצי, נערה מתבגרת, מכיתה ט' עד י"ב. בנוסף מדובר על התהליך והשינוי שהיא עוברת, על כל הקשיים וההתמודדות שלה בתור נערה מתבגרת. במהלך הספר שלומצי עוברת אירועים רבים ובעזרתם היא לומדת להכיר את עצמה ולהעריך את עצמה.<ref name=":0"></ref><ref></ref>

== תקציר הספר ==
הספר כתוב כיומן של שלומצי בת החמש עשרה. בתחילת הספר שלומצי מתחילה לעבוד בתחנת דלק. בהתחלה לא הולך לה כל כך טוב והיא לא מכירה אף אחד. לאחר תקופה קצרה היא מתחברת לילד בשם יוני. יוני עוזר לה ומאוד כיף להם ביחד בתחנה, לאחר כמה זמן שלומצי מתחילה לחבב את יוני יותר ויותר עד שבסוף היא מתאהבת בו. במהלך הספר, שלומצי מתייעצת עם חברותיה נטע ושובל לגבי יוני ולגבי נושאים רבים המעסיקים בני נוער. בהמשך הספר שלומצי חוזרת ללמוד, כשהיא עולה לתיכון, ופוגשת חברים חדשים ולומדת דברים חדשים. בנוסף שלומצי פוגשת ילד בשם אמיר הלומד בתיכון שלה ומתפתח ביניהם קשר מאוד טוב והם אפילו יוצאים במשך תקופה אך בסוף הם נפרדים. שלומצי נחשפת לילדה שמתמודדת עם הפרעות אכילה. היא מנסה לעזור לה והיא מספרת להוריה על מצבה. הילדה נשלחת לטיפול ולא חוזרת לבית הספר במשך הרבה זמן.<ref name=":0" />

הספר מסתיים כאשר שלומצי רואה איש ישן בחצר ליד ביתה, כאשר היא מתקרבת אליו היא רואה כתובת על התיק שלו יוני עינב - ישראל.<ref name=":0" />

== דמויות ==
* שלומצי - נערה בת 15. הדמות הראשית בסיפור. בספר היא מתוארת בתור ילדה חסרת ביטחון עצמי, ובלי הצלחה רבה עם בנים. במהלך הספר שלומצי עוברת תהליך עם עצמה בו היא מוצאת אהבות חדשות ולומדת לקבל את עצמה כפי שהיא.
* נטע - חברתה הטובה ביותר של שלומצי. לנטע יש בן זוג ובמהלך הספר שלומצי מבקשת ממנה עצות על בנים.
* שובל- חברתה הטובה ביותר של שלומצי.
* יוני - האהבה הראשונה של שלומצי, עבד איתה בתחנת הדלק. גדול משלומצי בכמה שנים.
* שרוני- אחותה הקטנה של שלומצי, היא ושלומצי מתמודדות ביחד עם הבעיות הנוצרות מהגירושים של ההורים שלהן.
* אמא של שלומצי - גרושה, יש לה 2 בנות (שלומצי ושרוני).
* אבא של שלומצי - גרוש, יש לו 2 בנות (שלומצי ושרוני) ושתי בנות מאשתו החדשה.<ref name=":0" />

== רקע ==
הספר פורסם תחילה באתר תפוז, כיומן מקוון של דמות בדויה בת 14. הספר נכתב על בסיס חוויות שעברו על המחברת בת ה-30, במהלך 4 שנים. סביבו נוצרה אז קהילה תוססת. לטענת המחברת, הספר מפגיש עם רגשות עוצמתיים של עצב וכאב, אך מתאים לבני הנוער.<ref name=":1" /><ref name=":2" />

== קישורים חיצוניים ==
* 

==הערות שוליים==
דייוויד מיי

דייוויד מיי (באנגלית: David May; נולד ב-24 ביוני 1970) הוא כדורגלן עבר ומאמן כדורגל אנגלי.<ref></ref>

== קריירה ==
מיי החל לשחק כדורגל בקבוצות הנוער של בלקברן רוברס, ולאחר מכן שיחק כמגן וכבלם בקבוצה הבוגרת, איתה סיים את הליגה כסגנית האלופה מנצ'סטר יונייטד בעונת 1993/1994.<ref></ref>

ביולי 1994 הוא נרכש על ידי מנצ'סטר יונייטד תמורת 1.2 מיליון ליש"ט, כגיבוי לסטיב ברוס וגארי פאליסטר המתבגרים. פציעתו של המגן הימני הבכיר של הקבוצה, פול פארקר, גרמה לכך שהמאמן אלכס פרגוסון הציב אותו בעמדה זו במשך רוב עונתו הראשונה בקבוצה. כיוון שביצועיו היו לא-טובים, בסוף העונה החליט פרגוסון להסיט את גארי נוויל מעמדת הקשר האחורי לעמדת המגן הימני, והוא החל לפתוח בקביעות בהרכב במקום מיי. מנצ'סטר יונייטד סיימה את העונה במקום השני, כסגניתה של בלקברן רוברס אותה עזב מיי.

לקראת סוף עונת 1995/1996 נפצע סטיב ברוס, ומיי החל למלא את מקומו בעמדת הבלם ותפס את המקום בהרכב הפותח.<ref></ref> בתום עונת 1996/1997 זומן מיי לסגל נבחרת אנגליה לאחר עונה אישית מרשימה, אך לא שיחק.<ref></ref>

בעונות הבאות נדחק מיי לאחור לאחר הופעת שחקנים כמו יאפ סטאם, וס בראון והנינג ברג, אך שב להרכב לקראת סוף עונת 1998/1999, בה הייתה צריכה הקבוצה סגל רחב במהלך ההתמודדות על הטרבל, בו אף זכתה בסוף.<ref></ref>

בעונה שלאחר מכן מיי הושאל להאדרספילד טאון, שם אימן סטיב ברוס, ששיחק לצידו ביונייטד. בהופעתו הראשונה בקבוצה ספג פציעה ונאלץ לחזור למנצ'סטר יונייטד, שם נשאר שלוש שנים נוספות, אך לעיתים קרובות הושבת על ידי פציעה ושיחק בעיקר בקבוצת המילואים. בארבע העונות האחרונות של מיי במדי יונייטד הוא רשם רק 12 הופעות, ובשל מספר ההופעות הנמוך זכה רק בשתי אליפויות בפרמיירליג, אף על פי שהיה בסגל בשש אליפויות. ההופעה התחרותית האחרונה של מיי במנצ'סטר יונייטד הייתה ב-3 בדצמבר 2002, במשחק גביע הליגה נגד ברנלי.<ref></ref>

בקיץ 2003 עבר מיי לברנלי של המאמן סטן טרנט,<ref></ref> ששיחקה בליגה השנייה באנגליה.<ref></ref><ref></ref><ref></ref> הוא הופיע 39 פעמים במדי המועדון,<ref></ref> ואף שימש כקפטן הקבוצה במספר הזדמנויות.<ref></ref>

בנובמבר 2004 עבר לשחק במועדון החובבני באקאפ בורו, בו שיחק שנתיים,<ref></ref> ולאחר שפרש הפך לעוזר מאמן הקבוצה.

=== לאחר הפרישה ===
לאחר פרישתו התעסק מיי בייבוא יין.<ref></ref> בשנת 2007 נסע לדובאי על מנת ללמד בבית ספר לכדורגל. באותה שנה החל להגיש בערוץ הטלוויזיה של מנצ'סטר יונייטד, MUTV, והוא גם מגיש שותף בפודקאסט הרשמי של המועדון.<ref></ref>

== תארים ==
;מנצ'סטר יונייטד
* ליגת האלופות (1): 1998/1999
* אליפות אנגליה (2): 1995/1996, 1996/1997
* הגביע האנגלי (2): , 
* מגן הצדקה (2): , 

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני בלקברן רוברס
קטגוריה:כדורגלני מנצ'סטר יונייטד
קטגוריה:כדורגלני האדרספילד טאון
קטגוריה:כדורגלני ברנלי
קטגוריה:מאמני כדורגל אנגלים
קטגוריה:אנגלים שנולדו ב-1970
ספריית מוזיקה

ספריית מוזיקה ב[[לייפציג, משנת 1985]]מהדורה ראשונה של ספר תווים הכולל את [[הסימפוניה התשיעית של בטהובן, משנת 1826]]תחנת הרדיו גלגלצ]]
ספריית מוזיקה היא מקום בו נאספים בצורה מסודרת חומרים הקשורים למוזיקה במטרה לשמר אותם ולאפשר שימוש יעיל בהם. הספרייה עשויה להכיל חומרים מודפסים, כגון מילונים, אנציקלופדיות, אינדקסים ומדריכים, או חומרים שאינם מודפסים, כגון תווים דיגיטליים או הקלטות אודיו.

==סוגי ספריות מוזיקה==
ספריות מוזיקה יכולות להתלוות ללימודי מוזיקה בבתי ספר, מכללות, אוניברסיטאות, וקונסרבטוריונים. מנגד, הן יכולות לשמש באופן בלתי-תלוי ליצירת מוזיקה חדשה עבור משתמשים פרטיים ומוסדות.

===ספריות כלי נגינה===
ספריות כלי נגינה מאפשרות לשאול או לחלוק את השימוש בכלים. ספריות שכאלו מספקות כלים הנעים בין כלי נגינה נפוצים, ועד כלים ייחודיים לסגנון אתני ממוקד.

ספריות כלי נגינה משמעותיות ניתן למצוא בקנדה,<ref></ref> פרת' שבאוסטרליה, מסצ'וסטס,<ref>"[http://themusary.com/ The Musary], a Hamilton-based nonprofit "lending library" of musical instruments." </ref><ref>The South Shore Folk Music Club of Kingston, Massachusetts, maintains an instrument lending library. </ref><ref></ref> וושינגטון,<ref></ref> אוהיו ומדינות נוספות בארצות הברית.<ref></ref>

===מאגרי מוזיקה דיגיטליים===
עם התפתחות תעשיית המדיה, מוזיקה שנוצרת באמצעים דיגיטליים הפכה לפופולרית יותר, מה שגרם לצמיחה של ספריות המציעות מאגרי מוזיקה דיגיטלית (stock music).

מאגרים אלו מכילים אוספי קטעים מוזיקליים ובהם אפקטים קוליים לשימוש בסרטי קולנוע, סדרות טלוויזיה, פרסומות וכו'. אוספים אלו עשויים לכלול מנעד מוזיקלי רחב ובו מוזיקה דיגיטלית ואנלוגית כגון תקליטים.

בין הגדולות שבהן נמנות "Spitfire", "Cinesamples", Heavyocity", ו־"Native Instruments".

חברות אחרות עוסקות גם בדיגיטציה של צלילי כלי נגינה מוקלטים, כדי שיוכלו לבוא לידי שימוש באופן דיגיטלי.

==ראו גם==
* ספריית וידאו
* פרויקט ספריית התווים הבין-לאומי

== קישורים חיצוניים ==

* 

==הערות שוליים==

*
קטגוריה:סוגי ספריות
קטגוריה:תעשיית המוזיקה
קטגוריה:מוזיקה
נפולאונה אנג'וליני

נפולאונה אנג'וליני (באיטלקית: Napoleone Angiolini; 1797 – 20 ביוני 1871) היה צייר איטלקי.

== ביוגרפיה ==
נפולאונה אנג'וליני נולד בבולוניה. הוא נרשם לאקדמיה לאמנויות היפות של בולוניה, ולימד אותו ג'ובאני בטיסטה פרולי. בשנת 1812, זכה אנג'וליני בפרס קטן, על שצייר בתערוכת סלה דל נודו. בשנת 1814, בשיתוף עם גאטנו אורלנדי, הוא צייר את דיוקנו של אנטוניו ואקרי, בוטניקאי איטלקי. <ref>Vaccari portrait is presently in the Certosa di Bologna.</ref> אנג'וליני זכה בפרסים אקדמיים נוספים בשנת 1817, על ציור של יוחנן המטביל, ובשנת 1821, קיבל פרס נוסף על ציור דמות שצייר. בשנת 1824 הוענק לו פרס מלגה של ארבע שנים ללימודים ברומא, שם צייר את פאולוס (1827), וציורים נוספים כמו "יוליסס בבית רועה הצאן אומאיוס", ו-"סוקרטס בכלא". לאחר מכן, הוא חזר לבולוניה ב-1838 ונפטר בה ב-1871.

== קישורים חיצוניים ==

==הערות שוליים==

קטגוריה:ציירים איטלקים במאה ה-19
קטגוריה:איטלקים שנולדו ב-1797
קטגוריה:נפטרים ב-1871
בנסון שילונגו

בנסון שילונגו (באנגלית: Benson Shilongo; נולד ב-18 במאי 1992 באונגוודיבה שבנמיביה) הוא כדורגלן נמיבי המשחק בעמדת החלוץ בנבחרת נמיביה.

== קריירת מועדונים ==
שילונגו שיחק ביונייטד אפריקה טייגרס מליגת העל הנמיבית, בגאבורון יונייטד מליגת העל הבוטסואנית, בפלטינום סטארס מליגת העל הדרום-אפריקאית, ובאל-אסיותי ובסמוחה מליגת העל המצרית.

ב-1 בינואר 2019 חתם באסמאעילי מליגת העל המצרית.

ב-31 במאי 2022 חתם במכבי בני ריינה.

== קריירה בינלאומית ==
ב-6 ביולי 2011 ערך את הופעת הבכורה שלו בנבחרת נמיביה, בניצחון 0–1 על נבחרת מלאווי במשחק ידידות. ב-22 בפברואר 2012 הבקיע את שערי הבכורה שלו בנבחרת נמיביה, צמד שערים בניצחון 0–3 על נבחרת מוזמביק במשחק ידידות.

הוא היה חלק מסגל נבחרת נמיביה בטורניר גביע אפריקה לאומות 2019, וערך שתי הופעות בטורניר.

== קישורים חיצוניים ==

==הערות שוליים==

קטגוריה:כדורגלנים נמיבים
קטגוריה:חלוצי כדורגל נמיבים
קטגוריה:כדורגלני איסמאעילי
קטגוריה:כדורגלני מכבי בני ריינה
קטגוריה:כדורגלני נבחרת נמיביה
קטגוריה:כדורגלני גביע אפריקה לאומות 2019
קטגוריה:כדורגלנים זרים בישראל
קטגוריה:ספורטאים זרים בדרום אפריקה
קטגוריה:ספורטאים זרים במצרים
קטגוריה:ספורטאים זרים בישראל
קטגוריה:ספורטאים זרים בלוב
קטגוריה:נמיבים שנולדו ב-1992
דני א. אביכזר

דני א. אביכזר (מכונה: דני איי, באנגלית: Danny A. Abeckaser) הוא שחקן וקולנוען אמריקאי יליד ישראל.<ref></ref><ref></ref><ref></ref><ref></ref>

== חיים מוקדמים ==
אביכזר נולד בישראל. אביכזר הוא השישי מבין שבעה ילדים להורים ממוצא יהודי-ספרדי שעלו לישראל ממרוקו. בשנת 1980 היגרה משפחתו של אביכזר יחד עימו לארצות הברית.<ref name=klein/> אביכזר גדל בברוקלין.<ref name=roberts/>

== קריירה ==
בשנת 2010 אביכזר הפיק ושיחק בסרט "Holy Rollers", בו כיכב גם ג'סי אייזנברג.<ref name=klein></ref>

בשנת 2012 גילם את דינו לפרון לצד השחקנים מייקל שאנון ווינונה ריידר בסרט "איש הקרח". בשנת 2013 היה לו תפקיד קטן בסרטו של מרטין סקורסזה "הזאב מוול סטריט".<ref name=roberts></ref>

בשנת 2016 קיבל אביכזר את התפקיד הראשון לסרט בו כיכב בתפקיד הראשי - הסרט "A Stand Up Guy".<ref name=gustafson></ref>

סרט הבכורה של אביכזר כבמאי היה הסרט "First We Take Brooklyn" אשר יצא לאקרנים בשנת 2018 בו הוא גם כיכב לצד הארווי קייטל.<ref name=gustafson/>

במהלך 2019 היה לו תפקיד קטן בסרטו "האירי" של מרטין סקורסזה בו הוא שיחק בסצנה עם רוברט דה נירו בתפקיד לואי המלח.<ref></ref><ref></ref><ref></ref>

== חיים אישיים ==
במאי 2022 התחתן בישראל בחתונה מתוקשרת עם מאי אלמקייס

== פילמוגרפיה ==
{| class="wikitable"
!שנה
! שם הסרט
! תפקיד
! הערות
|-
| 2001
| Made
| אמרגן מועדון
| ללא קרדיט
|-
| 2004
| Point&Shoot
| דני א.
|
|-
| 2006
| אלפא דוג
| נער היספני
|
|-
| 2006
| Homie Spumoni
| מלצר
|
|-
| 2006
| El Cantante
| מהנדס אולפן
|
|-
| 2007
| Gardener of Eden
| עמי
|
|-
| 2007
| The Education of Charlie Banks
| קצין מעצר
|
|-
| 2008
| אל תתעסקו עם הזוהן
| זאב
|
|-
| 2010
| Holy Rollers
| ג'קי סולומון
| הפיק
|-
| 2011
| Bucky Larson: Born to Be a Star
| המגיש של AFA
|
|-
| 2012
| Freelancers
| לואי
|
|-
| 2012
| The Iceman
| דינו לאפרון
|
|-
| 2013
| הזאב מוול סטריט
| ברוקר
|
|-
| 2015
| Experimenter
| ברוורמן
| הפיק
|-
| 2015
| Club Life
| מארק
| הפיק וכתב את התסריט
|-
| 2016
| A Stand Up Guy
| סמי
| הפיק
|-
| 2016
| The Curse of Sleeping Beauty
|
| מפיק בפועל בלבד
|-
| 2016
| Marauders
| אנטוניו ליאון
|
|-
| 2018
| First We Take Brooklyn
| מיקי
| כתב, הפיק, וביים
|-
| 2019
| האירי
| Deadbeat
|
|-
| 2019
| Mob Town
| ג'ו ברברה
| הפיק וביים
|-
| 2020
| Blackjack: The Jackie Ryan Story
|
| הפיק וביים
|-
| rowspan="2" | 2021
| לנסקי
| גרג קונץ
|
|-
| I Love Us
| סמי סילבר
| במאי
|-
| rowspan="2" | 2023
| הסמוי
| רוי דה-מאיו
| גם במאי ומפיק
|-
|המהנדס
|יעקב
|גם במאי ומפיק
|}

== קישורים חיצוניים ==

==הערות שוליים==

קטגוריה:שחקני קולנוע וטלוויזיה יהודים אמריקאים
קטגוריה:במאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:מהגרים מישראל לארצות הברית
קטגוריה:אמריקאים ממוצא יהודי-מרוקאי
מה איתי

"מה איתי" הוא שיר שהוקלט על ידי הזמרת הישראלית עדן בן זקן, מתוך אלבום האולפן השישי שלה, עם או בלי לאהוב (2022). הוא יצא לאור ב-3 ביולי 2022, בהוצאת חברות התקליטים שרית הפקות והליקון ארומה מיוזיק.<ref name=":0" /> הוא נכתב והולחן על ידי בן זקן, ביחד עם ג'ורדי ורון ביטון.<ref name=":0" />

== רקע והצלחה ==
במעריב נכתב על תהליך יציאתו של "מה איתי" כסינגל: "אחרי שמדינה שלמה סערה בעקבות הסינגל ששחררה "WTF", והדואט "אלף כוכבים" עם אייל גולן, בן זקן שחררה הבוקר (ראשון) לאוויר את מה שמגדירים מנהליה כאחד השירים הבולטים והמובילים באלבום החדש – "מה איתי".<ref name=":0" />

השיר הפך ללהיט בישראל כאשר הגיע למקום הראשון במדיה פורסט ב-7 באוגוסט 2022.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |חברות תקליטים
! scope="col" |מקור
|-
!כלל העולם
|3 ביולי 2022
|הזרמת מוזיקה • הורדה דיגיטלית
|שרית • הליקון ארומה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי עדן בן זקן
קטגוריה:שירים שנכתבו על ידי רון ביטון
קטגוריה:שירים שהולחנו על ידי ג'ורדי
קטגוריה:שירים שהולחנו על ידי עדן בן זקן
קטגוריה:שירים שהולחנו על ידי רון ביטון
קטגוריה:שירים שהופקו על ידי ג'ורדי
קטגוריה:שירים על כאב לב
קטגוריה:שירים על פרידה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
דפוק עם תעודות

"דפוק עם תעודות" הוא סינגל שהוקלט על ידי הזמר הישראלי אייל גולן. הוא יצא לאור ב-21 בדצמבר 2021, בהוצאת חברת התקליטים ליאם הפקות, כסינגל חמישי מתוך אלבום האולפן ה-26 של גולן, קצת שמח קצת עצוב. השיר נכתב על ידי רון ביטון וסתיו בגר, שגם הפיק אותו. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-964 אלף השמעות.

השיר הגיע למקום השני במצעד הסינגלים הישראלי של מדיה פורסט.

== וידאו קליפ ==
הווידאו קליפ הרשמי של השיר פורסם ב-21 בדצמבר 2021, יום צאת השיר. הוא בוים ועובד על ידי AVOXVISION. נכון למאי 2022 עומד מונה הצפיות של הקליפ על למעלה מ-4.7 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 בדצמבר 2021
|הזרמת מוזיקה • הורדה דיגיטלית
|ליאם
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי איל גולן
קטגוריה:שירים בעברית
קטגוריה:שירים שנכתבו על ידי רון ביטון
קטגוריה:שירים שנכתבו על ידי סתיו בגר
קטגוריה:שירים שהולחנו על ידי סתיו בגר
קטגוריה:שירים שהולחנו על ידי רון ביטון
קטגוריה:שירים שהופקו על ידי סתיו בגר
קטגוריה:סינגלים בהוצאת ליאם הפקות
תן מילה טובה

"תן מילה טובה" הוא סינגל שהוקלט על ידי הזמר הישראלי אייל גולן. הוא יצא לאור ב-3 בספטמבר 2021, בהוצאת חברת התקליטים ליאם הפקות, כסינגל הרביעי מתוך אלבום האולפן ה-26 של גולן, קצת שמח קצת עצוב. השיר נכתב על ידי אלירן צור וגיל תורג'מן, והופק על ידי תמיר צור. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-500 אלף השמעות.

השיר הגיע למקום השלישי במצעד הסינגלים הישראלי של מדיה פורסט.

== וידאו קליפ ==
הווידאו קליפ הרשמי של השיר פורסם ב-3 בספטמבר 2021, יום צאת השיר. הוא בוים על ידי דורון סרי. נכון למאי 2022 עומד מונה הצפיות של הקליפ על למעלה מ-5 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|3 בספטמבר 2021
|הזרמת מוזיקה • הורדה דיגיטלית
|ליאם
|style="text-align:center;"|
|}

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי איל גולן
קטגוריה:שירים בעברית
קטגוריה:שירים שהופקו על ידי תמיר צור
קטגוריה:סינגלים בהוצאת ליאם הפקות
סוף של כל סיפור

"סוף של כל סיפור" הוא סינגל שהוקלט על ידי הזמר הישראלי אייל גולן. הוא יצא לאור ב-19 בינואר 2022, בהוצאת חברת התקליטים ליאם הפקות, כסינגל השישי מתוך אלבום האולפן ה-26 של גולן, קצת שמח קצת עצוב. השיר נכתב והופק על ידי תמר יהלומי ויונתן קלימי. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-766 אלף השמעות.

השיר הגיע למקום השישי במצעד הסינגלים הישראלי של מדיה פורסט.

== וידאו קליפ ==
הווידאו קליפ הרשמי של השיר פורסם ב-19 בינואר 2022, יום צאת השיר. הוא בוים ועובד על ידי AVOXVISION. נכון למאי 2022 עומד מונה הצפיות של הקליפ על למעלה מ-5.5 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|19 בינואר 2022
|הזרמת מוזיקה • הורדה דיגיטלית
|ליאם
|style="text-align:center;"|
|}

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי איל גולן
קטגוריה:שירים בעברית
קטגוריה:שירים שנכתבו על ידי תמר יהלומי
קטגוריה:שירים שנכתבו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירים שהופקו על ידי יונתן קלימי
קטגוריה:סינגלים בהוצאת ליאם הפקות
מסיבה עם פפיון

"מסיבה עם פפיון" הוא סינגל שהוקלט על ידי הזמר הישראלי אייל גולן, ביחד עם הזמר הישראלי ליאור נרקיס. הוא יצא לאור ב-10 במרץ 2022, בהוצאת חברת התקליטים ליאם הפקות, כסינגל השביעי מתוך אלבום האולפן ה-26 של גולן, קצת שמח קצת עצוב. השיר נכתב והופק על ידי אופיר כהן, שגם הפיק אותו עם אבירם טויזר, ואלעד טרבלסי. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-500 אלף השמעות.

השיר הגיע למקום העשירי במצעד הסינגלים הישראלי של מדיה פורסט.

== וידאו קליפ ==
הווידאו קליפ הרשמי של השיר פורסם ב-10 במרץ 2022, יום צאת השיר. הוא בוים ועובד על ידי AVOXVISION. נכון למאי 2022 עומד מונה הצפיות של הקליפ על למעלה מ-2.5 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|10 במרץ 2022
|הזרמת מוזיקה • הורדה דיגיטלית
|ליאם
|style="text-align:center;"|
|}

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי איל גולן
קטגוריה:שירי ליאור נרקיס
קטגוריה:שירים בעברית
קטגוריה:שירים שנכתבו על ידי אופיר כהן
קטגוריה:שירים שנכתבו על ידי אלעד טרבלסי
קטגוריה:שירים שהולחנו על ידי אופיר כהן
קטגוריה:שירים על ביגוד ואופנה
קטגוריה:שירים על מסיבות
קטגוריה:סינגלים בהוצאת ליאם הפקות
קרחון דריטין

קרחון דריטין (באנגלית: Dreatin Glacier; בבולגרית: ледник Дреатин) הוא קרחון בצפון החלק המזרחי של רמת דטרויט בחצי האי טריניטי, בארץ גרהאם, בחצי האי האנטארקטי, שבאנטארקטיקה.

קרחון דריטין ממוקם דרומית-מערבית מהדום הקרח זנפול;

קרחון דריטין ממוקם מצפון לקרחון אייטקינהד.

אורכו של קרחון דריטין 12 קילומטרים, ורוחבו של קרחון דריטין 7.5 קילומטרים.

קרחון דריטין מנקז את האזור המצוי דרומית-מערבית להר בראדלי, ואת האזור המצוי מצפון לנונאטאק טפט.

קרחון דריאטין זורם לכיוון דרום-מזרח, ונשפך אל מצר הים ערוץ הנסיך גוסטב, שבים ודל.

שפכו של קרחון דריטין ממוקם ממערב לנקודת מארמייס.

== היסטוריה ==
=== גילוי ומיפוי הקרחון ===

ההר מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

=== מקור השם ===

הקרחון נקרא על שם הכפר דריטין שבמערב בולגריה.

== לקריאה נוספת ==


* [http://apcbg.org/gazet-bg.pdf קרחון פירין] בגאזט האנטארקטי הבולגרי 

== קישורים חיצוניים ==
* [https://copernix.io/#?where=-58.7434144819336,-63.89788534456467,12&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix

דריטין
דריטין
נתנאל בורנשטיין

נתנאל בורנשטיין (באנגלית: Nathaniel S. Borenstein; נולד ב-23 בספטמבר 1957) הוא מדען מחשב ויזם אמריקאי. נכלל בשנת 1996 נכלל בין 100 האנשים החשובים בתחום האינטרנט של ידי Web World Magazine.

== ביוגרפיה ==
נתנאל בורנשטיין נולד בפיטסבורג למשפחה יהודית. לאחר סיום בית הספר הוא למד במספר מוסדות להשכלה גבוה לרבות האוניברסיטה העברית בירושלים בשנים 1978–1979. בסופו של דבר הוא קיבל תואר במתמטיקה בקולג' גרינל. בשנת 1985 הוא סיים לימודי תואר שלישי באוניברסיטת קרנגי מלון.

בזמן לימודי תואר שלישי בורנשטיין היה שותף ל- Andrew Project שעסק בפיתוח כלים לדואר אלקטרוני. בשנת 1989 הוא התחיל לעבוד במעבדות בל. באותה תקופה הוא המשיך בחקר ופיתוח כלים לדואר אלקטרוני. בשנת 1992 הוא לראשונה שלח מייל בו צורף נספח בפורמט MIME. בורנשטיין היה בין המפתחים של פורמט זה וכתב בנושא מספר ספרים.

בשנת 1994 הקים את First Virtual Holdings שנחשבת בין החברות הראשונות שתחום בנקאות אלקטרונית. בשנת 2002 בורנשטיין התחיל לעבוד בIBM.

בשנת 2010 החל בורנשטיין לעבוד כמדען ראשי בחברת Mimecast . החל משנת 2021 הוא מלמד באוניברסיטת מישיגן.

בבעלות של בורנשטיין מעל ל-20 פטנטים בתחום מדעי המחשב. בשנת 1994 הוא פרסם ספר Programming As If People Mattered: Friendly Programs, Software Engineering, and Other Noble Delusions.

בורנשטיין ואשתו (התחתנו בשנת 1978) מתגוררים בעיירה במישיגן. הוא צמחוני משנת 1972.

==קישורים חיצוניים==
* 

* [http://www.guppylake.com/~nsb/ אתר אישי]
* [https://www.si.umich.edu/people/nathaniel-borenstein ביוגרפיה]
* [https://prabook.com/web/nathaniel_solomon.borenstein/224495 ביוגרפיה מפורטת]

קטגוריה:עובדי IBM
קטגוריה:סגל מעבדות בל
קטגוריה:בעלי תואר דוקטור מאוניברסיטת קרנגי מלון
קטגוריה:חלוצי האינטרנט
קטגוריה:מדעני מחשב אמריקאים
קטגוריה:אנשי עסקים יהודים אמריקאים
קטגוריה:אמריקאים שנולדו ב-1957
פלייאין ה-NBA

טורניר הפלייאין של ה-NBA (באנגלית: NBA Play-In Tournament) הוא הטורניר המקדים של פלייאוף ה-NBA. הוא קובע את שני המקומות האחרונים בפלייאוף במזרח ובמערב, והוא משוחק מיד לפני פלייאוף ה-NBA, שהוא הטורניר הראשי של הליגה ונחשב על ידה כנפרד מטורניר הפלייאין. קבוצות שמסיימות את העונה הרגילה במקומות 7 עד 10 בדירוג של כל אזור מתחרות על המקומות 7 ו-8 המובילים לפלייאוף בכל אזור.

== פורמט ==
=== פורמט מקורי ===
ב-4 ביוני 2020 אישרה מועצת הנגידים של ה-NBA את משחק הפלייאין הראשון אי פעם בעונת . המשחק היה חלק מהתוכניות של ה-NBA כחלק מחזרתה לשחק במהלך מגפת הקורונה. אם המקומות 8 ו-9 בכל אחד מהאזורים היו במרחק של ארבעה משחקים זה מזה, שתי הקבוצות היו משחקות זו מול זו במשחק פלייאין. אם המדורגים 8 ינצחו את המשחק, הם היו עולים לפלייאוף. אם המדורגת 9 תנצח, ישוחק משחק שני. רק אם המדורגת 9 מנצחת במשחק השני היא עולה לפלייאוף.

=== פורמט נוכחי ===
ב-18 בנובמבר 2020 אישרה מועצת הנגידים של ה-NBA שבעונת יתקיים טורניר פלייאין בהשתתפות הקבוצות שדורגו 7 עד 10 בכל אזור, פורמט שנשמר עד היום. הקבוצה במקום ה-9 מארחת את הקבוצה במקום ה-10 במשחק נוקאאוט. המדורגת 7 מארחת את הקבוצה במקום ה-8 במשחק אחד, כשהמנצחת עולה בתור המקום ה-7. המפסידה במשחק זה מארחת את המנצחת במשחק ההדחה בין הקבוצות במקום ה-9 וה-10 כדי לקבוע את המדורגת 8. מתכונת הפלייאוף הרגילה של ה-NBA ממשיכה כרגיל.

מבנה הבראקט הנוכחי בכל אזור הוא כדלקמן:

==== פלייאין ====

==== הפלייאוף ====

== תוצאות ==
=== ===
2020 הייתה העונה היחידה שבו שוחק הפורמט המקורי.

==== מערב ====
מכיוון שבמקום התשיעי ממפיס גריזליס (34–39) סיימה את העונה חצי משחק אחרי פורטלנד טרייל בלייזרס שבמקום השמיני (35–39), נדרש פלייאין כדי לקבוע את המדורגת ה-8 באזור.
{| class=wikitable
!מקום 8
!תוצאה
!מקום 9
!השפעה
|-
|פורטלנד טרייל בלייזרס
|126–122
|ממפיס גריזליס
|מכיוון שהקבוצה המדורגת גבוה יותר ניצחה במשחק, לא היה צורך במשחק שני.פורטלנד עלתה לפלייאוף בתור המדורגת 8 במערב.
|}

==== מזרח ====
מכיוון שבמקום התשיעי וושינגטון ויזארדס (25–47) סיימה 7.5 משחקים מאחורי אורלנדו מג'יק שבמקום השמיני (33–40), לא שוחק פלייאין.

=== ===
2021 הייתה העונה הראשונה שבה שוחק הפורמט החדש. הקבוצה העליונה בבראקט אירחה את המשחק.

==== מערב ====

==== מזרח ====

=== ===
==== מערב ====

==== מזרח ====

=== ===
==== מערב ====

==== מזרח ====

=== ===
==== מערב ====

==== מזרח ====

=== מאזן לפי מיקום ===
{| class="wikitable sortable" style="text-align:center"
!rowspan=2|מיקום בעונה הסדירה
!colspan=2|מאזן לפי משחק
!colspan=3|מיקום פלייאוף
|-
!סיבוב ראשון
!משחק על מקום 8
!מקום 7
!מקום 8
!לא העפילה
|-
|7||6–2||2–0||6||2||0
|-
|8||2–6||3–3||2||3||3
|-
|9||6–2||3–3||||3||5
|-
|10||2–6||0–2||||0||8
|}

== הערות שוליים ==

קטגוריה:NBA
כריסטיאן לואינדמה

כריסטיאן לואינדמה (בצרפתית: Christian Luyindama Nekadio; נולד ב-8 בינואר 1994) הוא כדורגלן מהרפובליקה הדמוקרטית של קונגו המשחק בעמדת הבלם בגלאטסראיי.

==קריירת מועדונים==
לואינדמה התחיל את הקריירה שלו בקבוצות כדורגל מקומיות מהרפובליקה הדמוקרטית של קונגו ובגיל 21 הצטרף למזמבה עמה זכה בגביע הקונפדרציה האפריקאי לשנת .

ב-31 בינואר 2017 הושאל לסטנדרד לייז' מליגת העל הבלגית עד לסיום העונה, עם אפשרות לרכישה. ב-25 באפריל ערך את הופעת הבכורה שלו בקבוצה בהפסד 2:0 לוואסלנד-בוורן וכעבור 3 ימים הבקיע את שער הבכורה שלו בקבוצה בניצחון 1:3 נגד רויאל אוניון סן-ז'ילואז. ב-18 במאי של אותה שנה חתם על חוזה במועדון. ב-17 במרץ 2018 השתתף בניצחון 1:0 נגד גנק כדי לזכות עם קבוצתו בגביע הבלגי לשנת 2018 ולהעפיל לליגה האירופית.

ב-31 בינואר 2019, הושאל לגלאטסראיי מליגת העל הטורקית עד לסיום העונה, עם אפשרות לרכישה. בסיום העונה זכה עם גלאטסראיי בדאבל, והמועדון רכש את כרטיס השחקן שלו.

בנובמבר 2019 פורסם כי הוא יעבור ניתוח בברך.

ב-30 בינואר 2022, גלאטסראיי הכריזה על השאלתו לחצי שנה של לואינדמה לאל תעאוון מליגת העל הסעודית.

==קריירה בינלאומית==
ב-5 ביוני 2017 לואינדמה ערך את הופעת הבכורה שלו בנבחרת הרפובליקה הדמוקרטית של קונגו בניצחון 0:2 נגד . השתתף עם הנבחרת בגביע אפריקה לאומות 2019.

==תארים==
; מזמבה
*גביע הקונפדרציה: 

; סטנדרד לייז'
*הגביע הבלגי: 

; גלאטסראיי
*ליגת העל הטורקית: 
*הגביע הטורקי: 
*הסופר קאפ הטורקי: 

==קישורים חיצוניים==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: בלמי כדורגל
קטגוריה:קינשאסה: כדורגלנים
קטגוריה:כדורגלני מזמבה
קטגוריה:כדורגלני סטנדרד לייז'
קטגוריה:כדורגלני גלאטסראיי
קטגוריה:כדורגלני אנטליהספור
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2019
קטגוריה:אישים מהרפובליקה הדמוקרטית של קונגו שנולדו ב-1994
פיטר דנינג

פיטר דנינג (באנגלית: Peter James Denning; נולד ב-6 בינואר 1942, ניו יורק) הוא מדען מחשבים אמריקאי. הוא ידע בתרומתו בתחום חקר זיכרון וירטואלי, מערכות הפעלה ועקרונות מדעי המחשב.
== ביוגרפיה ==
פיטר דנינג נולד בקווינס. מגיל צעיר הוא התעניין במדע במיוחד באסטרונומיה, בוטניקה ואלקטרוניקה. הוא בנה מחשבים בבית והגיש אותם לתערוכות בשנים 1958, 1959 ו-1960. אחד ממחשבים שלו זכה בפרס. הוא סיים לימודי הנדסה בקולג' בברונקס בשנת 1964. לימודי המשך בהמכון הטכנולוגי של מסצ'וסטס הסתיימו בקבלת תואר שלישי בשנת 1968.

לאחר קבלת התואר דנינג התקבל לסגל אוניברסיטת פרינסטון בה עבד בשנים 1968–1972. בהיותו בפרינסטון הוא כתב ספר קלאסי Operating Systems Principles. בשנת 1972 הוא תיאר לראשונה שיטת Reference monitor. בשנת 1972 הוא עבר לאוניברסיטת פרדו. בפרדו הוא הנחה מספר עבודות דוקטורט בחקר מחשבים. בשנת 1979 הוא מונה למנהל מחלקת מחשוב.

בשנים 1983–1991 דנינג עבד ב-NASA בה הקים מרכז מחשבים מתקדם. דנינג היה בין מקימי רשת מחשבים CSNET. בשנת 1986 רשת זו כללה 165 אתרים וכ-50 אלף משתמשים. בשנת 2007 איגוד האינטרנט העולמי העניק לרשת זו פרס עבור קידום הרעיון רשת מחשבים.

בשנים 1991–2002 דנינג עבד ב"אוניברסיטת ג'ורג' מסון". הוא מונה למנהל מחלקת מדעי המחשב והיה סגן דיקאן. דנינג הקים מרכז "למהנדס חדש". המרכז היה חלוץ בלימודי דרך מחשב.

החל משנת 2002 דנינג מנהל מרכז מחשבים בבית הספר של הצי ללימודים מתקדמים ומכהן כפרופסור של המוסד.

על מחקריו השונים דנינג קיבל 26 פרסים מדעים. דנינג פעל במסגרת ACM והיה נשיא הארגון בשנים 1980–1982. בתקופה זו הוא כתב מספר מאמרים בנושאים שונים מטעם הארגון.

==ספרים של דנינג==
* 1973, with Ed Coffman. Operating Systems Theory. Prentice-Hall.
* 1978, with Jack Dennis and Joe Qualitz. Machines, Languages, and Computation. Prentice-Hall.
* 1997, with Bob Metcalfe (eds.) Beyond Calculation: The Next 50 Years of Computing. Copernicus Books.
* 2001. The Invisible Future: The Seamless Integration of Technology in Everyday Life. McGraw-Hill.
* 2010. The Innovator's Way: Essential Practices for Successful Innovation. MIT Press.
* 2015. Great Principles of Computing. MIT Press.
* 2019, with Matti Tedre. Computational Thinking. MIT Press.

==קישורים חיצוניים==
* [http://denninginstitute.com/denning/ אתר אישי]

קטגוריה:בוגרי מכללת מנהטן
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת פרינסטון
קטגוריה:עובדי נאס"א
קטגוריה:עמיתי IEEE
קטגוריה:עמיתי ACM
קטגוריה:חלוצי האינטרנט
קטגוריה:אמריקאים שנולדו ב-1942
פלטפורמת פרימיום חשמלית

פלטפורמת פרימיום חשמלית (PPE) (בגרמנית: Premium Platform Electric) היא פלטפורמת רכב שפותחה על ידי אאודי ופורשה לרכבים חשמליים<ref></ref>. הפלטפורמה מיועדת לדגמי מכוניות שאינם מתאימים לפלטפורמת MEB של קבוצת פולקסווגן<ref></ref>. המכונית הראשונה שהוכרז שתשתמש בפלטפורמה היא אאודי A6 אי-טרון שצפויה לצאת לשוק בסוף 2022<ref></ref>, אשר הוצג לה דגם קונספט מקדים בשם אאודי A6 אי-טרון קונספט<ref></ref>.

הפלטפורמה מאפשרת טווחי נסיעה ארוכים במיוחד וטעינה אולטרה מהירה.

== דגמים המשתמשים בפלטפורמת PPE ==
* אאודי A6 אי-טרון (מסוף 2022).

=== קונספט ===

* אאודי A6 אי-טרון קונספט (הדגם הראשון שמשתמש בפלטפורמת PPE).

==קישורים חיצוניים==

== הערות שוליים ==

+
+
קטגוריה:פלטפורמות רכב
אאודי A6 אי-טרון קונספט

אאודי A6 אי-טרון קונספט (בגרמנית: Audi A6 e-tron Concept) היא מכונית קונספט חשמלית במרכב סדאן, בעלת חמישה מקומות ישיבה, שהוצגה על ידי אאודי בתערוכת הרכב הבינלאומית של שאנגחאי ב-19 באפריל 2021<ref></ref>. היא מבוססת על האאודי A6, ומתוכננת להגיע לייצור בסוף 2022 והראשונה שמתשמשת בפלטפורמת פרימיום חשמלית של אאודי ופורשה<ref></ref>.

מעבר לעובדה שהקונספט מספקת הצצה ראשונה לדגם עתידי, הוא מציג מספר טכנולוגיות שיושמו בדגמי אאודי הבכירים יותר ודגמי הקרוסאובר של פורשה, זה כולל כאמור את פלטפורמת PPE אך גם את מערך המתלים המתקדם שישרת את הדגמים, טכנולוגיית התאורה המתקדמת, הסוללה המאפשרת טווח נסיעה ארוך לצד טעינה אולטרה מהירה ועוד.

== עיצוב ==
העיצוב החיצוני מרהיב למדי אך דגם הייצור יהיה שונה יותר<ref></ref>, הגג משתלב עם מכסה המנוע ועם הבגאז' בצורה שמעניקה לדגם מראה קופה. יחידות התאורה החיצוניות מעוצבות בפס ארוך לרוחב התא מטען ועם "עיני נץ" בקדמת הרכב<ref></ref>. פנים המכונית לא נחשף.

== מפרט טכני ==
דגם הקונספט כולל שתי מנועים חשמליים המספקים יחד 470 כ"ס ומומנט מרבי של 81.5 קג"מ<ref></ref>. אאודי מציינת כי לגרסה הגבוהה (ככל הנראה דגם RS) יהיה נתון תאוצה של פחות מ-4 שניות. סוללת ליתיום-יון בקיבולת 100 קוט"ש המאפשרת טווח נסיעה חשמלי של מעל 700 ק"מ בתקן WLTP האירופאי.

טעינה אולטרה מהירה בהספק של 270 קילוואט, לפי אודי בזמן של 10 דקות טעינה ניתן להוסיף כ-300 ק"מ לטווח הנסיעה וטעינה של 10% עד 80% דורשת המתנה של 25 דקות.

== אאודי A6 אי-טרון אוונט קונספט ==
היא גרסת הסטיישן ל-A6 אי-טרון קונספט שתיוצר בגרסת ייצור משנת 2024<ref></ref>. היא בנויה על אותה פלטפורמה עם אותה מערכת הנעה, ואותו עיצוב למעט שינויים קטנים על המעבר למרכב סטיישן. היא נחשפה ב-17 במרץ 2022<ref></ref>.

== קישורים חיצוניים ==

== הערות שוליים ==

A6 אי-טרון קונספט
קטגוריה:מכוניות חשמליות
קטגוריה:מכוניות סדאן
קטגוריה:מכוניות מנהלים
קטגוריה:מכוניות קונספט
קטגוריה:דגמי מכוניות שהושקו ב-2021
אדוארד הגר

אדוארד הגר (בסלובקית: Eduard Heger; נולד ב-3 במאי 1976) הוא פוליטיקאי סלובקי, שכיהן כראש ממשלת סלובקיה בין השנים 2021–2023.

==לימודים וקריירה מקצועית==
הגר למד כלכלה באוניברסיטת ברטיסלבה לכלכלה, וקיבל בשנת 1999 תואר מהנדס.

לאחר לימודיו החל לעבוד כעוזר של מנכ"ל חברת Intercomp Imex הסלובקית העוסקת בייצור אביזרי אמבטיה. בין השנים 2001–2005 עבד כיועץ זוטר לחברה Cubic Application האמריקאית, ששימשה כצוות מייעץ למשרד ההגנה הסלובקי. בין השנים 2005–2007 עבד כמנהל הקהילה הנוצרית תחת קתדרלת מרטין הקדוש בברטיסלבה. בין 2007–2016 עבד בארצות הברית כמנהל עבודת מותג הוודקה הסלובקי Old Nassau.

==קריירה פוליטית==
בשנת 2016 התמודד לבחירות לפרלמנט הסלובקי במקום ה-24 ברשימת OĽaNO. לאחר בחירות אישיות בתוך המפלגה התקדם למקום ה-10 ונבחר כחבר פרלמנט באופוזיציה. הגר שימש כיו"ר הסיעה, יו"ר הוועדה לבקרת המודיעין הצבאי, וחבר ועדת הכלכלה והחוץ. הגר היה מהמבקרים החריפים והפעילים של הממשל המכהן תחת רוברט פיצו, והוא נבחר כחבר הפרלמנט השני בהיקף פעילותו. הוא העלה 173 הצעות חוק ונאם 680 פעמים בפרלמנט.

בשנת 2020 מפלגתו הקימה ממשלה חדשה והוא החל לכהן כמשנה לראש הממשלה איגור מטוביץ'. לאחר התפטרות מטוביץ' באפריל 2021, החל הגר לכהן כראש ממשלת סלובקיה.

ב-7 במאי 2023 הגיש הגר את התפטרותו כראש ממשלה, לאחר שמספר שרים בממשלתו התפטרו כמה ימים קודם לכן.

==חיים אישיים==
הגר נשוי ללוסיה ולהם 4 ילדים. בצעירותו היה אתאיסט, אך לאחר פטירת אביו בשנת 1999 הפך לנוצרי קתולי אדוק.

==קישורים חיצוניים==

==הערות שוליים==

קטגוריה:פוליטיקאים סלובקים
קטגוריה:ראשי ממשלת סלובקיה
קטגוריה:נוצרים קתולים
קטגוריה:מהנדסים
קטגוריה:בוגרי אוניברסיטאות ומכללות
קטגוריה:סלובקים שנולדו ב-1976
לשכת עבודה (שיר)

לשכת עבודה הוא שיר שנכתב, הולחן ובוצע על ידי ג'ו עמר. השיר היה אחד מרגעי השיא בקריירה המוזיקלית של עמר, ונחשב לאחד משירי המחאה החשובים בתולדות המוזיקה הים תיכונית בישראל.

==רקע וכתיבה==
השיר נכתב בעקבות המהומות בשכונת ואדי סאליב בחיפה ב-1959, והוקלט ככל הנראה שנה לאחר מכן. עמר, יליד מרוקו, הרגיש שחברי העלייה שלו קופחו בשיטתיות מאז קום המדינה ואינם זוכים ליחס שווה. באוטוביוגרפיה שלו הוא מצוין כי "באופן אישי לא יכולתי להתלונן על קיפוח: שיריי הפכו נכס צאן ברזל בכל בית; אבל אין לי ספק כי לא ניתנה הזדמנות שווה ליוצאי מרוקו".

השיר הוא בן שבע דקות וחצי, זמן ארוך יחסית לפזמונים באותה תקופה. רובו מושר במרוקאית ורק שני בתים מתוכו הם בעברית. המילים במרוקאית הופנו כלפי הקהל (יוצאי צפון אפריקה ברובם) ואילו המילים בעברית הופנו אל עבר הממסד. השיר נכתב מנקודת מבט של יהודי מסורתי שחוזר ארצה לאחר שנות הגלות, אבל בישראל הוא סובל מקיפוח. תוך כדי השיר הוא מופרד ממשפחתו, מגויס בכוח לצה"ל, חווה השפלה בלשכת העבודה ובסופו נלקח לעבוד בקיבוץ ללא תמורה.

==השפעה==
מבחינה מוזיקלית, זהו אחד מהשירים הראשונים שהציגו בפני הקהל בישראל את המוזיקה האנדלוסית (בצד השיר "הכל בתשלומים" של פלפל אל־מסרי). בשיר יש שימוש בכלים הייחודיים לסגנון זה, כמו הקאנון. המקצב בשיר הוא רקיד ועשיר במכוון, כך שיגרום להצנעת המחאה הנוקבת שבו. סגנונו השמח והעממי הפכו את השיר ללהיט "חפלות", מה שעזר לעליית הפופולריות שלו לאורך השנים.

באמצעות "לשכת עבודה" ו"שיר השיכור" (שיצא חודשים אחדים לפני כן) הפך עמר לזמר הישראלי הראשון שהעלה בשיריו את סוגיית השסע העדתי בישראל. השיר כמעט לא הושמע באמצעי התקשורת הממוסדים, אך היה נוכח במעברות וביישובי הקליטה הנוספים שהיו בישראל באותן שנים.

בין המבצעים הידועים לשיר היו זוהר ארגוב ואייל גולן, שביצעו אותו בגרסה מקוצרת וללא הבתים במרוקאית. יש הטוענים שחידושים אלו העלימו את המסר המקורי של השיר והותירו אותו נטול הקשרים והסברים.

==קישורים חיצוניים==
* 
* 

==הערות שוליים==

קטגוריה:שירי 1960
קטגוריה:שירים בעברית
קטגוריה:שירי מחאה בעברית
קטגוריה:שירים על ישראל
רוברט לידל

(ג'ון) רוברט לידל (13 באוקטובר 1908 – 23 ביולי 1992) היה מבקר ספרות, ביוגרף, סופר, ומשורר אנגלי.

== ביוגרפיה ==
לידל נולד בטנברידג' וולס, אנגליה, בן בכור של מייג'ור ג'ון סטיוארט לידל, CMG, DSO, אשר שירת עם חיל ההנדסה המלכותי ולאחר מכן עבד עבור הממשלה המצרית בקהיר, ושל אשתו הראשונה, אנה גרטרוד לבית מורגן. הוא היה נין של סר ג'ון לידל, אביר מסדר האמבט, מנהל המחלקה הרפואית של הצי המלכותי, וסבתו מצד אביו הייתה ממשפחת גיבסון, בעלי אדמות משאלפורד וסלינגטון.<ref>The Gentleman's Magazine, and Historical Chronicle, vol. I, January–June inclusive, 1865 (Volume 218), ed. Sylvanus Urban, p. 97</ref><ref>A Genealogical and Heraldic Dictionary of the Landed Gentry of Great Britain and Ireland, vol. I- A-L, ed. John Burke, John Bernard Burke, Henry Colburn, Publisher, 1846, p. 465</ref> אמו של לידל נפטרה ב־1914; אביו התחתן בשנית ב־1916 עם תרזה לבית רוטנברג.<ref>Debrett's Peerage, Baronetage, Knightage and Companionage, ed. Arthur Hesilrige, Debrett's, 1920, p. 1589</ref> היחסים בין רוברט ואחיו לבין אימם החורגת התערערו, ולידל ביסס עליה את הדמות המרכזית ברומן שלו "בנים חורגים".<ref></ref>

לידל התחנך בבית הספר אשדאון האוס באיסט סאסקס, בבית הספר הייליברי, ובקורפוס קריסטי קולג', אוקספורד. בין 1933 ל־1938 הועסק בספרייה הבודליאנית כעוזר במחלקה לכתבי יד מערביים. בעודו באוקספורד פגש לידל את הסופרת ברברה פים. דמותו של ד"ר ניקולס פארנל ברומן של פים "איזו צבייה מאולפת" נוצרה בהשראת לידל.<ref></ref>

לאחר מכן התגורר לידל זמן קצר באתונה, ועבד כמרצה במועצה הבריטית. משנת 1941 עד 1951 שימש מרצה באוניברסיטת קהיר ובאוניברסיטת אלכסנדריה. במהלך מלחמת העולם השנייה הוא היה אחד מקבוצת המשוררים הבריטים "משוררי קהיר". מ־1953 עד 1972 הועסק באוניברסיטת אתונה, ובמשך חלק מאותה תקופה כיהן כראש המחלקה לספרות אנגלית. לידל לא שב לאנגליה מעולם, ומת באתונה ב־1992.<ref></ref>

== כתביו ==

== הערות שוליים ==

קטגוריה:סופרים אנגלים
קטגוריה:מבקרי ספרות בריטים
קטגוריה:משוררים אנגלים
קטגוריה:משוררים בריטים
קטגוריה:ביוגרפים בריטים
קטגוריה:בריטים שנולדו ב-1908
קטגוריה:בריטים שנפטרו ב-1992
ג'ונסטון אומורווה

ג'ונסטון אומורווה (באנגלית: Johnstone Omurwa; נולד ב-8 באוגוסט 1998 בקניה) הוא כדורגלן קנייתי המשחק בעמדת הבלם באסטרלה אמדורה בנבחרת קניה.

== קריירת מועדונים ==
אומורווה החל את הקריירה המקצוענית שלו בווזיטו מליגת העל הקנייתית בשנת 2017, ובשנת 2018 עבר למאתארה יונייטד, גם היא מליגת העל הקנייתית. בחודש אוגוסט 2019 חזר לווזיטו. ב-14 ביוני 2022 חתם בקבוצת סקציה נס ציונה, אך ב-15 ביולי שוחרר<ref></ref><ref></ref>. כעבור זמן קצר חתם באסטרלה דה אמדורה מליגת העל הפורטוגזית.

== קריירה בינלאומית ==
ב-8 בספטמבר 2019 ערך אומורווה את הופעת הבכורה שלו בנבחרת קניה, בתיקו 1-1 נגד נבחרת אוגנדה במשחק ידידות.

== קישורים חיצוניים ==

==הערות שוליים==

קטגוריה:כדורגלנים קנייתים
קטגוריה:בלמי כדורגל קנייתים
קטגוריה:כדורגלני אסטרלה דה אמדורה
קטגוריה:כדורגלני נבחרת קניה
קטגוריה:קנייתים שנולדו ב-1998
פאבלישר (פרסום)

בתחום השיווק הדיגיטלי, פאבלישר ("מוציא לאור") הוא בעלים של תוכן דיגיטלי נגיש, כגון אתר אינטרנט או אפליקציה, בו ניתן להטמיע פרסומות שיוצגו לצרכני התוכן שבבעלותו.<ref></ref>

המפרסם יכול להתאים אצל הפאבלישר את החשיפה לקהל היעד הרצוי לו. סוכנויות פרסום שונות מציעות הטמעת פרסומות בתכנים של פאבלישרים שונים כדי להגיע למגוון קהלים.

== מקור השם ==
בתעשיית השיווק המודרני המילה "Publish" מצביעה על גופים ה"מארחים" מבקרים רבים, ומאפשרים לעסקים ולמותגים להציג דרכם מסרים שיווקיים. גופים אלו הם אתרי התוכן המקוונים הגדולים, אך גם גופי תוכן ומדיה כדוגמת זכייניות טלוויזיה, ואף יישומים מקוונים. לעיתים נעשה שימוש במילה "מדיה" כאשר מתכוונים לפאבלישרים, המשמשים כבמה לחשיפת תוכן פרסומי עבור עסקים וארגונים.<ref></ref>

== היסטוריה ==
עם התרחבות השימוש באינטרנט בשנות התשעים, הופיעו אתרי התוכן הראשונים אשר ריכזו תכנים בתחומים שונים והפכו למעין עיתון מקוון. עם הזמן התפתחו אלו לאתרים המציעים גם הפניות לאתרים ויישומים שונים ברשת, תחת ההגדרה פורטלים,<ref></ref> לצד יכולות חיפוש ואינדקסים. בין האתרים הבולטים הראשונים ניתן למנות את Yahoo!, AOL ו-AltaVista.

ב-2005 החלה פייסבוק לצבור משתמשים, ולבסוף הפכה לאתר התוכן הגדול בעולם, אף כי מדובר בתוכן המיוצר על-ידי המשתמשים ולא על ידי פייסבוק עצמה.

== קישורים חיצוניים ==
* [https://www.similarweb.com/corp/blog/research/market-research/ranked-market-share-publisher-media/ Ranked: Top 10 Publishers in the U.S. By Market Share] - SimilarWeb

== הערות שוליים ==

2022 05
קטגוריה:שיווק
ספגטי אליו אוליו

ספגטי אליו אוליו (באיטלקית: Spaghetti aglio e olio; תרגום לעברית: ספגטי (עם) רוטב<ref></ref> שום ושמן זית) היא מנת פסטה איטלקית מסורתית מאזור נאפולי. המנה היא דוגמה טיפוסית של המטבח האיטלקי והיא פופולרית מאוד. ניתן לייחס את הפופולריות שלה להיותה פשוטה להכנה ולעובדה שהיא עושה שימוש במרכיבים זולים וזמינים בעלי חיי מדף ארוכים.

== הכנה ==
המנה נעשית על ידי הקפצה קלה תחילה של שום פרוס דק בשמן זית כתית מעולה, לפעמים בתוספת של גרגירי פלפל אדום (צ'ילי מיובש). לאחר מכן מוסיפים תערובת השמן והשום לספגטי מבושל במים מומלחים. לאחר מכן נהוג להוסיף פטרוזיליה איטלקית קצוצה דק כקישוט.

למרות שגבינה אינה כלולה ברוב המתכונים המסורתיים, ניתן להוסיף פרמזן מגורר או פקורינו. חלק מהמתכונים ממליצים להוסיף חלק מהמים מבישול הפסטה לשמן הזית כדי ליצור רוטב, אבל מתכונים אחרים ממליצים פשוט לשפוך את השמן על הפסטה המסוננת.

== קישורים חיצוניים ==

== הערות שוליים ==

קטגוריה:המטבח הנאפוליטני
קטגוריה:פסטה